Suured Murumunad otsustasid läbi viia projekti ,,Hooli oma lemmikust”. Üritus oli suunatud Elva lasteaia, Elva linna ja ka maakonna lastele ja nende vanematele.
#000000
· Laps tutvub erinevate lemmikloomadega (kass, koer, merisiga, deegu, hamster, kanaarilinnud jne...)
#000002
· Laps teab, et lemmikloomade eest on vaja hoolitseda
#000003
· Laps mõistab, et kõik loomad vajavad hoolitsust.
#000004
· Laps tunneb ja teab erinevaid lemmikloomi ja nendega kaasnevaid kohustusi
#000005
· Matkakeskuse maakondlik näitus ,,Minu lemmikud” (jääkmaterjalidest laste meisterdused)
#000007
· Fotod laste lemmikloomadest (Elva Lasteaia laste fotod)
#000008
· Lemmikloomade tutvustamine lastele (kassid, koerad, merisiga, hamstrid jne.)
#000009
· Elva loomakliiniku külastamine 5 – 7aastaste lastega
#000010
· Matkakeskuse näituse külastamine 3 – 4 aastaste lastega
#000011
· Elistvere loomapargi külastamine 5 – 7 aastaste lastega
#000012
· Tutvumine lindudega – Toomas Printstibel tutvustas lasteaia saalis eksootilisi linde
#000013
Lastele telliti lemmikloomamärgid, mille nad juba esimesel projektinädalal rinda said ja üritust tutvustav voldik.
Samuti said rinnamärgid loomade tutvustajad, leidlikumad näitusel osalejad ning meie projekti toetanud sponsorid.
#000014
Ostsime loomakostüümide materjalid, lõikasime need välja ning organiseerisime õmblemise. Meeskonnatööna ( meeskonda kuulusid lapsevanem, õppealajuhataja, Mare ja Ulvi) valmisid need õigeaegselt. Kostüümid olid mõeldud lastele esinemiseks projekti lõpetamispäeval ning kasutamiseks edaspidi. Sponsorite toetusel saime majja ka mõned valmis loomakostüümid.
#000015
Eelnevalt teatasime Tartumaa lasteaedadele võimalusest osaleda näitusel jääkmaterjalist meisterdatud lemmikloomadega. Teiste rühmade õpetajatel palusime uurida, kes nende lastest ja vanematest saaksid ja tahaksid oma lemmiklooma ka teistele lastele tutvustada.
#000016
Projekti esimeseks päevaks panime lasteaias üles laste kodust toodud lemmiklooma-fotode näituse, Elva Matkakeskusesse maakonna lasteaedadest saadetud jääkmaterjalidest meisterduste näituse. Näitused jäid üles kaheks nädalaks – lõpetamise päevani.
Esimesel päeval külastasid vanemate rühmade lapsed Elva loomakliinikut. Loomaarstid Merike ja Tõnu panid lastele südamele, et enne kui lemmikloom võtta, peab hoolega järele mõtlema, millised kohustused sellega kaasnevad. Lapsed nägid, et ka loomi vaktsineeritakse. Juhuslikult toodi kliinikusse kass Pelle, keda loomaomanik pidi kassipäeval meile tutvustama. Kiisuke sai kaitsesüsti, loomaomanik tegi talle pai ning kass rahunes.
#000017
Järgmisena olid plaanis temaatilised loomapäevad. Piilukeste rühma lapsevanem imearmsa valge kassi Täpiga kõndis rühmast rühma ning pajatas kassist ja kiisu kadumisest kodus. Nüüd on kassil väike kelluke kaelas, mis reedab ta ka siis, kui on pahandusega hakkama saanud. Laste õuesoleku ajal toodi tutvumiseks loomakliinikus nähtud pontsakas ja veidi laisk kass Pelle.
#000018
Koertepäeval said lapsed näha erinevaid koeratõuge. Liikumisõpetaja Ebe õpetatud koerad olid vahvad. Lastele tundus uskumatuna, et koer vaatab ainiti tema ette asetatud maiuspala ning võtab selle vaid peremehe loal.
#000019
Nüüd soovituseks teistele, kes midagi sarnast korraldavad. Väikeste loomade päeval (hamstrid, merisead, liivahiired, deegud....) lubasime kõikidel loomad tuua üheaegselt. See tekitas väikese arusaamatuse ja sellise elevuse, et loomaomanike juttu lõpus enam keegi ei kuulanud ja seda kõike oli ka lastele liiast. Muljeid ei tohi olla korraga liiga palju.
Lindude päeval käis külas Toomas Prantstibel Tallinnast, kes tutvustas kanaarilinde.
#000020
Elva Õnneseene ja Elva Murumuna kooliminevatele lastele korraldasime loomateemaliste orienteerumismängude hommiku. Männilinn Elva annab tuhat võimalust looduses tegutsemiseks. Lapsed jagunesid kolme võistkonda. Igas punktis oli pargipuude küljes kaks loomateemalist küsimust (nt. Milleks on kassil vurrud?). Õige vastuse korral sai võistkond igast kontrollpunktist endale kaks tähte. Lõpp-punktis tuli ära arvata ja laduda päevasõna, milleks oli ,,lemmikloom”.
Armsalt naljakas oli vaadata, kuidas üks võistkond õhinaga ladus viltuselt, lemmiklomm”. Kostitasime lapsi Limpa uue limonaadi ning lemmiklooma-märgiga. Häid mõtteid ja abi orienteerumispäevaks pakkus meile liikumisõpetaja Ebe.
Kahel päeval sõidutas buss lapsi Elistvetre loomaparki. Paljudel lastel tekkis seal unistus , et loomapargi metsloomad oleksid nende lemmikloomad, sest kodudes lemmikuid ei ole. Lisaks positiivsele emotsioonile õpetas see külaskäik, et ka looduse poolt hüljatud loomad vajavad hoolitsust. Sõidu ja loomapargi piletite eest tasusid sponsorid.
#000021
Vahepeal valis viieliikmeline žürii vaimukad laste jääkmaterjalidest loomadest meisterdused välja ja (õppealajuhataja) Heliise palus lapsed ja juhendajad pidulikule ürituse lõpetamisele.
Tore oli näha näitusel esinenuid lapsi koos juhendajatega. Elva Matkakeskusesse laekus meisterdusi Ülenurme, Lähte, Valguta, Koosa, Melliste algkooli lasteaiast, Tartu Lasteaiast Kannike, Elva Õnneseene ja Murumuna lasteaiast. Muusikaõpetaja Ruth ja liikumisõpetaja Ebe seadsid laulud ja loomateemalised liikumised, mis olid oskuslikult põimitud kodu kaotanud kass Nurri (Mare ) ja koer Murri (Marje) dialoogidega. Eks ole ju päriseluski tihti sedamoodi, et algul kui kassipoeg on armas, hoolitsetakse tema eest, aga kui ta vanemaks saades enam niipalju ei mängi ja pooled päevad vaid magab, visatakse kodust välja. Meie mininäidendis võttis hea inimene loomad oma koju ja nad olid jälle õnnelikud.
Kuldsete kätega õpetaja Ulvi ning alati abivalmis koristaja Rita valmistasid viltimistehnikas sponsoritele tänutäheks meened.
#000022
Kui oled otsustanud endale lemmiklooma võtta, siis tea, et loomake ootab sinult AEGA, TOITU, HOOLT JA ARMASTUST, sest on pereliige!
#000023
Haridusportaal.ee – Lasteaiajuhile, koolijuhile, firmajuhile
Sinamina.ee – koolitused, nõustamine, murekirjad
#000027